1. pielikums

# Konvencijas reglaments

**I nodaļa**

**Kopīgie noteikumi**

13-003. pants

Publiski pieejamās veidlapas

Šā panta 1. punktu groza šādi.

1. Lai piemērotu 13-002. panta 3. punktu, turpmāk minētās veidlapas ir publiski pieejamas veidlapas.

*Veidlapa Nosaukums*

CN 01 Starptautiskais atbildes kupons

CN 07 Paziņojums par saņemšanu/izsniegšanu/izmaksāšanu/reģistrēšanu

CN 08 Pieprasījums – tikai vēstuļu korespondences sūtījumiem

CN 11 Marķēšanas kvīts

CN 14 Kopējā aploksne

CN 17 Iesniegums par sūtījuma atsaukšanu, adreses mainīšanu vai precizēšanu, pēcmaksas summas atcelšanu vai mainīšanu

CN 18 Iesniegums par pasta sūtījuma nesaņemšanu (vai saņemšanu)

CN 22 Muitas deklarācijas uzlīme

CN 23 Muitas deklarācija

CN 29 *COD* uzlīme (“Pēcmaksa”)

CP 72 Paškopējošā veidlapa. Muitas deklarācija/Nosūtīšanas paziņojums

CP 95 *COD* uzlīme (“Pēcmaksa”)

Spēkā stāšanās datums: 2020. gada 1. februāris.

21-003. pants

Pieprasījumi, izmantojot *IBIS*

Šā panta 7.5. punktu groza šādi.

7.5. Vēstuļu korespondences sūtījumiem minimālais izpildes mērķis – 80 % laikus sniegtu atbilžu, kā noteikts 8.1. punktā, ir obligāts visiem izraudzītajiem operatoriem, kuri piedalās papildu atlīdzības programmā, kas aprakstīta 30-104. pantā. Pasta paku sūtījumiem minimālais izpildes mērķis – 90 % laikus sniegtu atbilžu un vidējais maksimālais laiks – **astoņas** darba stundas, lai atvērtu pieprasījumus un saņemtās atbildes, kā noteikts no 8.1. līdz 8.3. punktam, ir jāsasniedz ikvienam izraudzītajam operatoram, lai varētu saņemt papildmaksu pie 32-201. pantā minēto *IBIS* ienākošo sūtījumu sauszemes tarifa. Tomēr divu līmeņu darbplūsmā, kas izklāstīta 3. punktā, izraudzītie operatori tiek mudināti ievērot 95 % rādītāju.

Spēkā stāšanās datums: 2022. gada 1. februāris

# II nodaļa

**Vēstuļu korespondences reglaments**

17-119. pants

Pasta sūtījumu noformēšana

Šā panta 2. punktu groza šādi.

2. Tādas pasta taras noformēšana, kurā ir dažādu veidu pasta sūtījumi

2.1.–2.10. (Bez izmaiņām.)

**2.11. Lai piemērotu atbrīvojumu no galamaksām, 30-101. panta 3. punktā minētie sūtījumi (kas nav *IBRS* sūtījumi), kuriem piemērojams atbrīvojums, ir jāiepako atsevišķās tarās.**

Spēkā stāšanās datums: 2020. gada 1. marts.

30-104. pants

Papildu atlīdzība par ierakstītiem, apdrošinātiem un izsekojamiem sūtījumiem

Šā panta 3. punktu groza šādi.

3. Pārsūtīšanas termiņi un kvalitātes standarti

3.1. (Bez izmaiņām.)

3.1.1. attiecībā uz **piecdesmit sešiem** procentiem sūtījumu, par kuriem tiek saņemti *EMC* notikuma dati (sūtījums nosūtīts no pasta apmaiņas vietas), **24 stundās no notikuma laika un datuma ir jānosūta *EMD* notikuma dati (sūtījums saņemts ienākošo sūtījumu pasta apmaiņas vietā);**

3.1.1.1. **uzskatāms, ka 3.1.1. punktā minētais mērķis ir sasniegts, ja to sūtījumu skaits, par kuriem saņemti *EMD* notikuma dati attiecīgajā 3.1.1. punktā minētajā nosūtīšanas laikā, pārsniedz to sūtījumu skaitu, par kuriem saņemti *EMC* notikuma dati;**

3.1.1.2. attiecībā uz **piecdesmit sešiem** procentiem sūtījumu, **par kuriem saņemts *EMD*,** ir jābūt ***EDH* (sūtījums saņemts savākšanas vietā izsniegšanai saņēmējam) vai** *EMH* (piegādes mēģinājums/piegāde nav izdevusies) un**/vai** *EMI* (galīgā piegāde) notikuma datiem, katrs no kuriem nosūtīts **24 stundās** no notikuma laika un datuma.

Spēkā stāšanās datums: 2021. gada 1. janvāris.

33-107. pants

Aviopārvadājumu tarifu apmaksa

Šo pantu groza šādi.

1. Aviopārvadājumu tarifus **izraudzītais operators** maksā tai aviosabiedrībai, kura pārvadājusi aviodepešas visā maršrutā vai tā daļā. **Šajā saistībā izraudzītais operators, ja vien ar attiecīgo aviosabiedrību nav panākta cita savstarpēja vienošanās, maksā jebkādas neapstrīdamas aviopārvadājumu tarifu summas ne vēlāk kā divu mēnešu laikā pēc aviosabiedrības attiecīgā rēķina saņemšanas.**

2. Neatkarīgi no **iepriekš minētā** aviosabiedrība, kas pārvadā aviodepešas, var lūgt, lai **aviopārvadājumu** tarifus maksā **jebkuram izraudzītajam** operatoram saskaņā ar vienošanos starp attiecīgo aviosabiedrību un minēto izraudzīto operatoru.

3. **Aviopārvadājumu** tarifus par atklātā tranzīta prioritāriem sūtījumiem, aviodepešām un *SAL* sūtījumiem, ja tos pārvadā ar aviopastu, maksā izraudzītajam operatoram, kas pārsūta minētos sūtījumus.

4. Ja vien nav veikti citi pasākumi, **aviopārvadājumu** tarifus par aviodepešām, kuras ir tieši pārkrautas, vienai aviosabiedrībai tās nododot otrai, izraudzītais operators sūtītājs maksā:

4.1. vai nu pirmajai **aviosabiedrībai**, kas pēc tam atbild par norēķināšanos ar nākamo **aviosabiedrību**;

4.2. vai katrai pārkraušanā iesaistītajai **aviosabiedrībai**.

Spēkā stāšanās datums: 2020. gada 1. marts.

# III nodaļa

**Pasta paku reglaments**

17-210. pants

Procedūras, kas jāpilda sūtītājam

Šā panta 2. un 2.bis punktu groza šādi.

2. Katrai pakai pievieno **CP 72 paškopējošo veidlapu vai** CN 23 muitas deklarāciju **(divos eksemplāros, ja to pieprasa galamērķa valsts izraudzītais operators)**. Pakas saturu precīzi norāda muitas deklarācijā, un vispārīgas norādes nav pieņemamas. **CP 72 paškopējošo veidlapu vai** CN 23 muitas deklarāciju **(divos eksemplāros, ja prasīts)** piestiprina pakas ārpusē tā, lai to nebūtu iespējams nozaudēt.

2.bis. Parasti pasta pakai (vai vēstuļu korespondences sūtījumam, kura satura vērtība pārsniedz 300 *SDR*) pievieno ne vairāk par diviem CN 23 muitas deklarācijas eksemplāriem. Ja izraudzītie operatori **iepriekš ir vienojušies**, pakai (vai vēstuļu korespondences sūtījumam) var pievienot **vienu CN 23** muitas deklarāciju, kas **jāpiestiprina** tieši uz sūtījuma ārpuses.

Spēkā stāšanās datums: 2020. gada 1. februāris.

17-212. pants

Sūtītāja norādījumi, nododot sūtījumu

Šo pantu groza šādi.

1. Nododot paku, sūtītājs norāda, kā jārīkojas, ja sūtījums netiek izsniegts. Tādēļ **sūtītājs** attiecīgajā CN 23 muitas deklarācijas vai CP 72 paškopējošās veidlapas rūtiņā veic atzīmi.

2. **Sūtītājs** var sniegt tikai vienu no turpmāk minētajiem norādījumiem:

2.1. **nosūtīt paku atpakaļ** sūtītājam**, ievērojot galamērķa valsts noteikumos paredzēto uzglabāšanas laiku,** izmantojot vislētāko maršrutu vai pa gaisu;

2.2. (Svītrots)

2.3. (Svītrots)

2.4. sūtītājs atsakās no pakas.

3. (Bez izmaiņām.)

4. Ja sūtītājs vēlas pieprasīt, lai paka tiek pārsūtīta, ja tā netiek piegādāta, uz tās ir **jābūt** norādei “Réexpédition demandée”/“Redirection requested” (Pieprasīta pārsūtīšana) franču valodā vai angļu valodā, vai galamērķa valstī saprotamā valodā. Ja sūtītājs aizliedz pārsūtīt sūtījumu, tad uz pakas (vai vēstuļu korespondences sūtījuma, kura satura vērtība pārsniedz 300 *SDR*) ir **jābūt** uzrakstam “Ne pas réexpédier”/“Do not redirect” (Nepārsūtīt) franču vai angļu valodā, vai galamērķa valstī saprotamā valodā. **Galamērķa valsts izraudzītā operatora centieni ievērot šos norādījumus un novērst pārsūtīšanu ir uzskatāmi par “labas gribas” centieniem, un tiem nepiemēro sankcijas vai saistības.**

5. (Bez izmaiņām.)

**6. Izraudzītie operatori var svītrot no CN 23 veidlapas sūtītāja norādījumus, kas piemērojami tikai pakām, ja šo veidlapu izmanto sūtījumiem, kas nav pakas.**

Spēkā stāšanās datums: 2020. gada 1. februāris.

19-205. pants

Neizsniegto paku atpakaļnosūtīšana sūtītājam

Šā panta 3. punktu groza šādi.

3. (Bez izmaiņām.)

3.2. 19-203. pantā noteiktais glabāšanas laiks;

3.3. (Bez izmaiņām.)

Spēkā stāšanās datums: 2020. gada 1. februāris.